
66 DR.30.11.2006 

 

Datuk Azalina binti Othman Said: Terima kasih Tuan Pengerusi. 

Tuan Lim Kit Siang [Ipoh Timor]: Dia tidak mahu bagi? 

Tuan Pengerusi [Datuk Dr. Yusof bin Yacob]: Dia bagi, dia bagi kemudian, 
dia cakap. 

Datuk Azalina binti Othman Said: Yang Berhormat bagi Jerai ... 

Tuan Pengerusi [Datuk Dr. Yusof bin Yacob]: Kemudian dia cakap, sila 
duduk dahulu. 

Datuk Azalina binti Othman Said: ...Telah tanya soalan tentang belia. 

Tuan Lim Kit Siang [Ipoh Timor]: Ini satu helah sahaja. 

Datuk Azalina binti Othman Said: Yang Berhormat bagi Jerai menimbulkan 
isu berkenaan dengan bantuan-bantuan ekonomi kepada belia. Jadi di sini saya ingin 
memaklumkan kepada Yang Berhormat bagi Jerai bahawa kementerian berfokus 
kepada 3K iaitu kepimpinan, kemahiran dan keusahawanan dan kementerian melihat 
antara yang perlu dan yang telah diwujudkan ialah Majlis Galakan Ekonomi Belia di 
mana terdiri daripada wakil-wakil belia daripada persatuan belia dan bukan persatuan 
belia untuk membantu kementerian untuk memberikan bantuan yang lebih kepada 
belia-belia yang berminat kepada perniagaan. Kementerian menyedari bahawa kita 
memerlukan belia untuk belia untuk membantu di dalam program-program yang 
mempunyai cita rasa belia walaupun dalam aspek ekonomi.   

Kemudian Yang Berhormat bagi Jerai juga menimbulkan isu tentang 
keseronokan berlebihan daripada stesen-stesen televisyen dan seterusnya hiburan 
yang kemungkinan tidak akan membawa kesan yang positif. Ini bagi kementerian 
memang satu perkara yang juga kita memantau bahawa seolah-olah ikon, dengan izin 
Tuan Pengerusi, ikon kepada belia-belia selalunya ialah belia-belia yang berjaya dalam 
segi hiburan. Belia-belia yang berjaya dalam aspek yang lain itu jarang menjadi ikon, 
terutama sekali kita mewujudkan pendekatan seperti generasi-generasi atlet yang 
memang semuanya dalam umur-umur di bawah umur 40 tahun untuk dijadikan ikon 
kepada belia-belia yang lain. 

Kedua-dua angkasawan yang dihantar oleh Kerajaan Malaysia juga dalam 
lingkungan umur belia dilihat juga boleh diwujudkan sebagai ikon dan kementerian 
bersetuju bahawa hiburan yang berlebihan ini yang kadang-kadang memberikan, 
dengan izin, Tuan Pengerusi, perception, dalam Bahasa Malaysia, anggapan bahawa 
kalau hendak jadi ikon itu kena hanya kepada aspek hiburan. Kementerian tidak 
membantah kepada hiburan tetapi kalau dalam aspek berlebihan, kementerian melihat 
ini juga secara tidak langsung dapat mengganggu kepada persepsi positif generasi 
belia kita terutama sekali dalam pemilihan kerjaya mereka. 

Yang Berhormat bagi Ledang pula menimbulkan isu pasal Stadium Muar. Jadi 
saya hendak beritahu kepada Yang Berhormat, sebenarnya Stadium Muar ini memang 
di dalam proses untuk dinaikkan taraf dan persediaan dokumen tender akan dibuat 
selepas skop projek di luluskan oleh Unit Perancangan Ekonomi. 

Yang Berhormat bagi Tuaran pula menimbulkan berkenaan dengan kompleks 
sukan komuniti di mana beliau merasa yakin tidak akan diwujudkan. Jadi saya pun 
memohon maaf kepada beliau kerana kebenaran yang diberi kepada kementerian oleh 
Kementerian Kewangan hanya 50 buah dalam Rancangan Malaysia Kesembilan  tetapi 
insya-Allah kementerian berharap dan juga telah berbincang dengan Kementerian 
Kewangan, kalau hendak diwujudkan dalam semua premis terutama sekali Dewan 
Undangan Negeri dan kawasan-kawasan Ahli Parlimen, perlulah sistem PFI diwujudkan 
iaitu dengan izin, Private Financial Initiative, bentuknya Tuan Pengerusi, 
memandangkan bahawa budget yang diberikan hanyalah 50 buah dalam Rancangan 
Malaysia Kesembilan. 

Itu sebabnya bagi kementerian pembinaan kompleks sukan komuniti ini dilihat 
sebagai satu pembinaan yang sangat penting kerana ia dapat membantu terutama 
sekali belia-belia kita di kawasan luar bandar untuk menggunakan masa mereka 
kepada sukan yang memang saya melihat sebagai salah satu daripada alat perpaduan 
di dalam masyarakat majmuk untuk digunakan bagi generasi belia kita sebagai 
pemimpin masa hadapan.   



Datuk Azalina binti Othman Said: Terima kasih Tuan Pengerusi. Tuan Lim Kit Siang [Ipoh Timor]: Dia tidak mahu bagi?. Tuan Pengerusi [Datuk Dr. Yusof bin Yacob]: Dia bagi, dia bagi kemudian, dia cakap. Datuk Azalina binti Othman Said: Yang Berhormat bagi Jerai ... Tuan Pengerusi [Datuk Dr. Yusof bin Yacob]: Kemudian dia cakap, sila duduk dahulu. Datuk Azalina binti Othman Said: ...Telah tanya soalan tentang belia. Tuan Lim Kit Siang [Ipoh Timor]: Ini satu helah sahaja. Datuk Azalina binti Othman Said: Yang Berhormat bagi Jerai menimbulkan isu berkenaan dengan bantuan-bantuan ekonomi kepada belia. Jadi di sini saya ingin memaklumkan kepada Yang Berhormat bagi Jerai bahawa kementerian berfokus kepada 3K iaitu kepimpinan, kemahiran dan keusahawanan dan kementerian melihat antara yang perlu dan yang telah diwujudkan ialah Majlis Galakan Ekonomi Belia di mana terdiri daripada wakil-wakil belia daripada persatuan belia dan bukan persatuan belia untuk membantu kementerian untuk memberikan bantuan yang lebih kepada belia-belia yang berminat kepada perniagaan. Kementerian menyedari bahawa kita memerlukan belia untuk belia untuk membantu di dalam program-program yang mempunyai cita rasa belia walaupun dalam aspek ekonomi. Kemudian Yang Berhormat bagi Jerai juga menimbulkan isu tentang keseronokan berlebihan daripada stesen-stesen televisyen dan seterusnya hiburan yang kemungkinan tidak akan membawa kesan yang positif. Ini bagi kementerian memang satu perkara yang juga kita memantau bahawa seolah-olah ikon, dengan izin Tuan Pengerusi, ikon kepada belia-belia selalunya ialah belia-belia yang berjaya dalam segi hiburan. Belia-belia yang berjaya dalam aspek yang lain itu jarang menjadi ikon, terutama sekali kita mewujudkan pendekatan seperti generasi-generasi atlet yang memang semuanya dalam umur-umur di bawah umur 40 tahun untuk dijadikan ikon kepada belia-belia yang lain. Kedua-dua angkasawan yang dihantar oleh Kerajaan Malaysia juga dalam lingkungan umur belia dilihat juga boleh diwujudkan sebagai ikon dan kementerian bersetuju bahawa hiburan yang berlebihan ini yang kadang-kadang memberikan, dengan izin, Tuan Pengerusi, perception, dalam Bahasa Malaysia, anggapan bahawa kalau hendak jadi ikon itu kena hanya kepada aspek hiburan. Kementerian tidak membantah kepada hiburan tetapi kalau dalam aspek berlebihan, kementerian melihat ini juga secara tidak langsung dapat mengganggu kepada persepsi positif generasi belia kita terutama sekali dalam pemilihan kerjaya mereka. Yang Berhormat bagi Ledang pula menimbulkan isu pasal Stadium Muar. Jadi saya hendak beritahu kepada Yang Berhormat, sebenarnya Stadium Muar ini memang di dalam proses untuk dinaikkan taraf dan persediaan dokumen tender akan dibuat selepas skop projek di luluskan oleh Unit Perancangan Ekonomi. Yang Berhormat bagi Tuaran pula menimbulkan berkenaan dengan kompleks sukan komuniti di mana beliau merasa yakin tidak akan diwujudkan. Jadi saya pun memohon maaf kepada beliau kerana kebenaran yang diberi kepada kementerian oleh Kementerian Kewangan hanya 50 buah dalam Rancangan Malaysia Kesembilan tetapi insya-Allah kementerian berharap dan juga telah berbincang dengan Kementerian Kewangan, kalau hendak diwujudkan dalam semua premis terutama sekali Dewan Undangan Negeri dan kawasan-kawasan Ahli Parlimen, perlulah sistem PFI diwujudkan iaitu dengan izin, Private Financial Initiative, bentuknya Tuan Pengerusi, memandangkan bahawa budget yang diberikan hanyalah 50 buah dalam Rancangan Malaysia Kesembilan. Itu sebabnya bagi kementerian pembinaan kompleks sukan komuniti ini dilihat sebagai satu pembinaan yang sangat penting kerana ia dapat membantu terutama sekali belia-belia kita di kawasan luar bandar untuk menggunakan masa mereka kepada sukan yang memang saya melihat sebagai salah satu daripada alat perpaduan di dalam masyarakat majmuk untuk digunakan bagi generasi belia kita sebagai pemimpin masa hadapan.